Dewa Kinexîrî ya Eyn Îsayî de  Omer Salîh El-Ewato 5 serre û babîyê ci Salih Xelef El-Ewatî payna mayînî. Netîceya teqayîşî de domanî cuya xo vînî kerde û babî bi giranî birîndar bi.
Mayîn key hetê kamî ra ameyo cakerdene, derheqê ci de hema eşkerayîyêke nêdîyaye.
Hetê bînî ra Dêra Zorê de zî qezaya Zîbanî de motosîkletêke teqaye. Netîceya teqayîşî de sîvîlêk merd û di tenî zî birîndar bîyî.
Teqayîş gama ke dewrîyeyê Hêzanê Asayîşî yê Zereyî ravêrtêne qewimîya. Motosîkleta ke tede bomba ame cakerdene teqaye. Derheqê qewimîyayîşî de tehqîqat ame destpêkerdene.
